/* COM/2010/0504 final */ KOMISIJOS ATASKAITA EUROPOS PARLAMENTUI IR TARYBAI Tarptautinių finansinės atskaitomybės standartų fondo finansavimo ataskaita





[pic] | EUROPOS KOMISIJA | Briuselis, 2010.9.27 KOM(2010) 504 galutinis KOMISIJOS ATASKAITA EUROPOS PARLAMENTUI IR TARYBAI Tarptautinių finansinės atskaitomybės standartų fondo [1] finansavimo ataskaita KOMISIJOS ATASKAITA EUROPOS PARLAMENTUI IR TARYBAI Tarptautinių finansinės atskaitomybės standartų fondo finansavimo ataskaita ĮžANGA 2009 m. Europos Sąjunga persvarstė TFAS fondo finansavimo tvarką ir nusprendė, kad reikia kurti nesavanorišką, stabilią ir skaidrią finansavimo tvarką, taikomą plačiu geografiniu pagrindu. Atsižvelgdama į šį tikslą, ES sutarė dėl teisinio pagrindo (Sprendimo[2]), kuriuo būtų sudaryta galimybė Europos Komisijai skirti finansinį įnašą į TFAS fondo biudžetą[3], su sąlyga, kad bus pasiekta patenkinamos pažangos gerinant TFAS fondo valdymą. Dabartinė TFAS fondo valdymo reformų įgyvendinimo ataskaita – tai pirmasis Komisijos dokumentas Europos Parlamentui ir Tarybai pagal minėto sprendimo 9 straipsnio 3 dalį. Šioje Komisijos ataskaitoje aptariami naujausi valdymo pokyčiai, iš anksto nedarant išvadų dėl debatų, susijusių su tolesnių, išsamesnių TFAS fondo valdymo reformų, kurias šiuo metu svarsto TFAS fondo priežiūros valdyba (žr. 4 punktą)[4], reikalingumu. Kol priežiūros valdyba parengs rekomendacijas ir kol jos bus įgyvendintos, svarbu, kad Tarptautinių apskaitos standartų valdyba (TASV) ir ateityje turėtų pakankamai išteklių tam tikriems skubiems projektams, visų pirma susijusiems su finansų krize ir ES prioritetiniais klausimais, kaip antai draudimo apskaita, vykdyti. SPRENDIME NR. 716/2009/EB NUSTATYTI KRITERIJAI Sprendimo Nr. 716/2009/EB 9 straipsnio 3 dalyje teigiama, kad „ataskaitoje [apie TFAS fondą] didžiausias dėmesys skiriamas valdymo struktūrai ir procesams, įskaitant priežiūros valdybos sudėtį ir įgaliojimus, visų pirma to organo gebėjimui skaidriai ir veiksmingai įgyvendinti savo viešojo intereso misiją. Ataskaitoje taip pat nurodoma pažanga, susijusi su trečiosioms valstybėms skirtomis gairėmis, pagal kurias TFAS taikomi jų vietiniams emitentams.“ Pastarasis aspektas aptartas šios ataskaitos 5 skirsnyje. Sprendimo 19 konstatuojamoji dalis susijusi su 2008 m. balandžio 24 d. Europos Parlamento rezoliucijoje dėl tarptautinių finansinės atskaitomybės standartų (TFAS) ir Tarptautinių apskaitos standartų tarybos (TAST) valdymo ir 2008 m. liepos 8 d. Tarybos išvadose išdėstytais lūkesčiais – visų pirma įsteigti priežiūros valdybą, kuriai būtų suteikti atitinkami įgaliojimai ir kuri būtų tinkamai sudaryta, taip pat užtikrinti didesnį TASKF procesų, per kuriuos rengiami standartai ir darbotvarkė, skaidrumą ir teisėtumą, padidinti Patariamosios standartų tarybos veiksmingumą ir įteisinti poveikio vertinimo vaidmenį, kaip tinkamą TASV procedūros dalį. TFAS FONDO PADARYTA PAžANGA SIEKIANT ATITIKTIES KRITERIJAMS Naujausi TFAS fondo įstatų pakeitimai 2009 m. sausio 15 d. patikėtiniai baigė pirmąją kas penkerius metus atliekamos TFAS fondo įstatų peržiūros dalį. Ši peržiūros dalis buvo susijusi su atskaitomybe visuomenei nustatant valdžios institucijų sąsają su priežiūros valdyba (žr. 3.2 punktą). Taip pat nutarta TASV narių skaičių padidinti nuo 14 iki 16 narių (turi būti įgyvendinta ne vėliau kaip 2012 m. liepos mėn.) siekiant užtikrinti platų geografinį pasiskirstymą valdyboje. 2010 m. sausio mėn. patikėtiniai baigė antrąją kas penkerius metus atliekamos TFAS fondo įstatų peržiūros dalį. Jos metu pagrindinis dėmesys buvo skiriamas TFAS fondo ir TASV skaidrumui ir atskaitomybei gerinti ir suinteresuotųjų šalių dalyvavimui ir veiklai plėtoti kartu gerinant valdymą. Svarbiausi pokyčiai yra šie: - TASV ateityje turės rengti viešąsias konsultacijas (kas trejus metus) dėl savo darbo programos – pirmosios konsultacijos turėtų prasidėti ne vėliau kaip 2011 m. viduryje. Tokiu būdu numatoma užtikrinti didesnį TASV darbotvarkės rengimo proceso skaidrumą – tai yra vienas iš svarbiausių dalykų siekiant užtikrinti valdybos ir apskritai TFAS fondo atskaitomybę; - sutrumpės TASV narių kadencija (5 metai su galimybe pratęsti ilgiausiai dar 3 metams), išskyrus pirmininko, kuris turės teisę į antrą 5 metų kadenciją. Taip numatoma skatinti TASV narių kaitą tokiu būdu užtikrinant nuolatinį „naujų idėjų“ srautą į standartų nustatymo procesą; - atitinkamą procesą bus galima sutrumpinti, kad jis būtų trumpesnis už TASV vadove numatytą 30 dienų procesą. Taip užtikrinamas didesnis lankstumas skubos atvejais, kaip antai 2008 m. spalio mėn. finansų krizės įkarštyje, dėl kurių buvo būtina įdiegti naujas finansinių priemonių pergrupavimo taisykles; - iš dalies pakeisti TFAS fondo tikslai siekiant pabrėžti, kad bendras tikslas – visuotinis TFAS taikymas, o konvergencija yra tik priemonė šiam tikslui lengviau pasiekti. Šis pokytis jau atsispindi preliminariose diskusijose apie TASV būsimą (po 2011 m.) darbo programą – pvz., Patariamosios TFAS tarybos (buvusios Patariamosios standartų tarybos) diskusijose. Priežiūros valdybos sudėtis ir įgaliojimai Priežiūros valdybą sudaro vienas Tarptautinės vertybinių popierių komisijų organizacijos (IOSCO) Sparčiai besivystančių rinkų komiteto atstovas, vienas IOSCO Technikos komiteto atstovas, Japonijos Finansinių paslaugų agentūros (JFPA) įgaliotinis, už vidaus rinką ir paslaugas atsakingas Europos Komisijos narys ir JAV Vertybinių popierių ir biržos komisijos (SEC) pirmininkas. Bazelio bankų priežiūros komitetas priežiūros valdybos darbe dalyvauja stebėtojo teisėmis. Dalyvaujančiųjų organizacijų santykiai ir atsakomybė aprašyti susitarimo memorandume, kurį parengė priežiūros valdybos nariai ir patikėtiniai. Pagrindinės priežiūros valdybos pareigos: dalyvavimas patikėtinių skyrimo procese ir skiriamų patikėtinių tvirtinimas; patikėtinių nustatytos TASV finansavimo tvarkos adekvatumo ir tinkamumo peržiūra; patikėtinių vykdomos TASV standartų rengimo proceso priežiūros peržiūra, visų pirma turint omenyje atitinkamo proceso organizavimą; ryšių su patikėtiniais palaikymas dėl reglamentavimo, teisinių ir politikos pokyčių, susijusių su TFAS fondo vykdoma TASV priežiūra; taip pat su finansine atskaitomybe susijusių bendro viešojo intereso klausimų perdavimas svarstyti TASV. Priežiūros valdyba dar rengia savo procedūras ir darbo tvarką, kad praktiškai įgyvendintų savo viešojo intereso misiją. Komisijos nuomone, priežiūros valdybos sukūrimas – naudingas žingsnis siekiant didesnės TFAS fondo darbo atskaitomybės ir skaidrumo. Vis dėlto Komisija mano, kad reikėtų atlikti išsamią TFAS fondo valdymo sistemos – kartu ir priežiūros valdybos vaidmens – peržiūrą, visų pirma siekiant įvertinti jos atskaitomybės valdžios institucijoms stiprinimo poreikį (žr. 4 punktą). Kiti patikėtinių valdybos prisiimti įsipareigojimai 2010 m. sausio mėn. TFAS fondo patikėtiniams sutarus dėl naujausių įstatų pakeitimų taip pat buvo sutarta toliau peržiūrėti tris svarbius fondo valdymo aspektus. Konkrečiai patikėtiniai sutarė: - iš karto po 2011 m. birželio mėn., t. y. įgyvendinus TASV ir JAV Finansinės apskaitos standartų valdybos (FASV) konvergencijos darbotvarkę, pradėti fondo visapusišką strateginę peržiūrą, įskaitant organizacijos finansavimą. Peržiūros metu bus rengiamos viešosios konsultacijos su suinteresuotosiomis šalimis ir priežiūros valdyba; - pradėti ir iki 2010 m. pabaigos užbaigti visapusišką Patariamosios TFAS tarybos veiksmingumo peržiūrą siekiant įvertinti pastaruoju metu vykdytas reformas ir nuspręsti, ar būtinos kitos reformos. Peržiūros metu taip pat bus svarstoma dėl Patariamosios TFAS tarybos dydžio, struktūros ir veikimo; - peržiūrėti patikėtinių nustatytą TASV priežiūros sistemą ir jų vykdomas valdybos priežiūros funkcijas. Europos Komisija teigiamai vertina šias peržiūras. Konsultacijos jau vyksta keliuose forumuose. Pirmąjį pasitarimą apie strateginę peržiūrą patikėtiniai su priežiūros valdyba surengė 2010 m. balandžio mėn. vykusiame priežiūros valdybos posėdyje. Patariamoji TFAS taryba taip pat surengė pirmąją diskusiją su patikėtiniais apie savo veiksmingumo peržiūrą. Dalyvaudama atitinkamuose forumuose Europos Komisija atidžiai stebės šių peržiūrų metu pasiektą pažangą. BūSIMOS VALDYMO REFORMOS Nepaisant pirmiau minėtų teigiamų veiksmų siekiant didinti TASV skaidrumą ir atskaitomybę, Europos Komisija laikosi nuomonės, kad būtina atlikti išsamią TFAS fondo valdymo sistemos peržiūrą. Pavyzdžiui, pastarieji įvykiai, susiję su TASV ir FASV konvergencijos darbotvarkės prioritetų perskirstymu ir aukštų TFAS fondo pareigūnų paskyrimais, rodo, kaip svarbu ir ateityje didinti jo sprendimų priėmimo proceso skaidrumą ir atskaitomybę. Kadangi ir kiti priežiūros valdybos nariai tam pritaria, buvo įsteigta darbo grupė valdymo klausimais, kuri atliks tokią išsamią peržiūrą. Darbo grupei valdymo klausimais suteikti platūs įgaliojimai siekiant aprėpti visus TFAS fondo valdymui svarbius aspektus, kartu ir jo institucinę struktūrą ir apskaitos standartų ir įvairių viešosios politikos tikslų, įskaitant rinkos skaidrumą ir finansinį stabilumą, ryšį. Europos Komisijos nuomone, darbo grupės valdymo klausimais tikslas turėtų būti iki 2010 m. pabaigos pateikti savo išvadas ir rekomendacijas, kurios turėtų būti kuo greičiau įgyvendinamos. TREčIOSIOMS šALIMS SKIRTOS GAIRėS, PAGAL KURIAS TFAS TAIKOMI Jų VIETINIAMS EMITENTAMS 2010 m. birželio 4 d. Komisija priėmė Europos Parlamentui skirtą ataskaitą apie TFAS ir trečiųjų šalių nacionalinių bendrųjų apskaitos principų (BAP) konvergenciją. Kaip nurodyta ataskaitoje, daugelis šalių ir toliau darė pažangą siekdamos visiškos jų standartų konvergencijos su TFAS ir siekdamos, kad jų vietiniai emitentai taikytų TFAS. Europos vertybinių popierių rinkos priežiūros institucijų komitetas (CESR) pateikė Komisijai patarimų ir nurodė, kad Kinija, Kanada, Indija ir Pietų Korėja ir toliau daro pažangą vykdydamos standartų konvergencijos arba priėmimo programas. Jungtinėse Valstijose vyko viešosios konsultacijos dėl TFAS priėmimo, ir 2010 m. vasario 24 d. JAV Vertybinių popierių ir biržos komisija paskelbė pareiškimą, kuriuo patvirtinta, kad sprendimą dėl TFAS ketinama priimti 2011 m. Be to, per pastaruosius priežiūros valdybos posėdžius JAV Vertybinių popierių ir biržos komisija pripažino, kad reikia užtikrinti tinkamą JAV teikiamą finansavimą TFAS fondui. Japonija taip pat tęsė darbą, susijusį su BAP ir TFAS konvergencija, ir neseniai paskelbė apie ketinimą maždaug 2012 m. priimti sprendimą dėl to, ar TFAS bus priimti iki 2015 m. ar iki 2016 m. Kol kas kai kurios Japonijos bendrovės jau gali savanoriškai taikyti TFAS. Kitos svarbios šalys, kaip antai Argentina, Brazilija, Meksika ir Taivanas, taip pat neseniai paskelbė apie savo ketinimus pradėti taikyti TFAS. Tačiau Rusijoje jokių esminių pokyčių privalomo TFAS naudojimo klausimu neįvyko. Artimiausiais metais Komisija, su technine CESR pagalba, toliau stebės situaciją ir vertins trečiųjų šalių, siekiančių priartinti savo apskaitos standartus prie TFAS arba ketinančių pradėti taikyti TFAS, dedamas pastangas. Komisija toliau rems tas šalis, kurios įsipareigojo priartinti savo apskaitos standartus prie TFAS, ir tas, kurios įsipareigojo pradėti taikyti TFAS. IšVADOS Komisija daro išvadą, kad TFAS fondas pasiekė pažangos dėl kelių pagrindinių Sprendime Nr. 716/2009/EB nurodytų kriterijų. Be to, priežiūros valdyba pradėjo išsamią TFAS fondo valdymo peržiūrą. Ateityje vykdant visapusišką TFAS fondo reformą, fondo finansavimo tvarka reikėtų užtikrinti nesavanorišką, skaidrią ir stabilią finansavimo sistemą, taikomą plačiu geografiniu pagrindu (žr. sprendimo 9 straipsnio 4 punktą). Atsižvelgiant į tai labai svarbu, kad visos svarbiausios jurisdikcijos prie TFAS fondo biudžeto prisidėtų proporcingai jų svarbai pasaulio kapitalo rinkose. Nors tebevyksta diskusijos dėl visapusiškesnės TFAS fondo valdymo modelio reformos, TASV turėtų būti deramai finansuojama siekiant užtikrinti, kad ji galėtų skubiai parengti reikalingus standartus, įskaitant susijusius su finansų krize, kaip antai finansinių priemonių apskaitos reikalavimų reforma. Todėl Komisija laikosi nuomonės, kad reikėtų paremti TASV trumpalaikio finansavimo poreikius laikantis Sprendimo Nr. 716/2009/EB, kol priežiūros valdyba atliks išsamią jos valdymo modelio peržiūrą. Remdamasi ankstesne analize Komisija rekomenduoja, kad nuo 2011 m. ES teiktų TFAS fondui finansavimą, numatytą Sprendime Nr. 716/2009/EB. Tačiau Komisija pabrėžia, kad reikėtų skubiai atlikti išsamią TASV valdymo modelio peržiūrą. Atlikus šį vertinimą rekomendacijos turėtų būti pateiktos iki 2011 m. ir kuo skubiau įgyvendintos. PRIEDAS 1. TFAS fondo vidaus valdymo struktūros apibūdinimas [pic] 2. Ataskaitoje minimų pagrindinių santrumpų sąrašas Finansinės apskaitos standartų valdyba (FASV) FASV – Jungtinių Valstijų privataus sektoriaus organizacija, rengianti finansinės apskaitos ir atskaitomybės standartus verslo įmonėms, teikiančioms ataskaitas pagal JAV bendruosius apskaitos principus (JAV BAP). JAV bendrieji apskaitos principai (JAV BAP) Jungtinių Valstijų verslo įmonėms taikomi apskaitos reikalavimai, parengti FASV, jos pirmtakų ir kt. Tarptautiniai apskaitos standartai (TAS) Tarptautinių apskaitos standartų valdybos (TASV) pirmtako – Tarptautinių apskaitos standartų komiteto (TASK) – priimti standartai. Kai 2001 m. TASV pakeitė TASK, ji priėmė visus tuomet galiojusius TAS. Tarptautinių apskaitos standartų valdyba (TASV) TASV – nepriklausomas, privačių subjektų lėšomis finansuojamas apskaitos standartus nustatantis organas. Tarptautinių apskaitos standartų komiteto fondas (TASKF) Buvęs Tarptautinių apskaitos standartų valdybos (TASV) patronuojančiosios įmonės, kuri šiuo metu vadinama TFAS fondu, pavadinimas Tarptautiniai finansinės atskaitomybės standartai (TFAS) Tarptautinių apskaitos standartų valdybos priimti standartai ir jų aiškinimai. TFAS fondas Tarptautinių apskaitos standartų valdybos (TASV) patronuojančiosios įmonės pavadinimas Patariamoji standartų taryba Forumas, kuriame Tarptautinių apskaitos standartų valdyba (TASV) konsultuojasi su suinteresuotosiomis organizacijomis ir kuris šiuo metu vadinamas Patariamoji TFAS taryba. Patariamoji taryba susitinka tris kartus per metus, ir jos nariai teikia TASV patarimus dėl jos darbotvarkės, darbo programos ir konkrečių projektų. [1] 2010 m. kovo 1 d. pakeitus Tarptautinių apskaitos standartų komiteto (TASK) fondo įstatus jo pavadinimas pakeistas taip – Tarptautinių finansinės atskaitomybės standartų (TFAS) fondas (naujas pavadinimas įsigalioja nuo 2010 m. liepos mėn.). Šioje ataskaitoje vartojamas naujasis pavadinimas (TFAS fondas), nors Sprendime Nr. 716/2009/EB minimas senasis pavadinimas (TASKF). TFAS fondas yra Tarptautinių apskaitos standartų valdybos (TASV) – jos standartai integruoti į ES teisę 2002 m. liepos 19 d. Reglamentu Nr. (EB) 1606/2002 dėl tarptautinių apskaitos standartų taikymo (OL L 243, 2002 9 11, p. 1) – patronuojančioji įmonė. [2] 2009 m. rugsėjo 16 d. Europos Parlamento ir Tarybos sprendimas Nr. 716/2009/EB, kuriuo nustatoma Bendrijos tam tikros finansinių paslaugų, finansinės atskaitomybės ir audito sričių veiklos paramos programa, OL L 253, 2009 9 25, p. 8–16. [3] Sprendime numatytas finansinis įnašas grindžiamas duomenimis, kuriais Komisija galėjo naudotis rengdama pasiūlymą neatsižvelgiant į biudžeto raidą ateityje. [4] Žr. pranešimą apie priežiūros valdybos įsteigtą darbo grupę šiuo adresu http://www.iosco.org/monitoring_board.